Årsberetning HLF 72 sæson 2012 – 2013.
Året som gik, var et af de bedre år, hvis man kan sige det sådan. Årets Generalforsamling blev besøgt af 10 medlemmer, gør vi det bedre i dag?
Sådan et møde prioriteres vist ikke så højt bland vores medlemmer, men det er noget fundamentalt i en klub!
Midt i oktober sidste år dukkede planerne op for en fremtidlig skøjtebane på Genforenings Pladsen, selv i Politiken kunne man læse om det. Planerne er der stadigvæk, de ser lovende ud. Pengene skal nu ”bare” findes. Simon Strange er fortaler for en permanent løsning, så ham kan i jo stemme på ved kommunalvalget!
Den første klub aktivitet var en træningstur til banen i Gøteborg. Det var en hyggelig tur med lækker græskar suppe og vi fik trænet en del. Det blev den eneste Gøteborg tur i denne sæson.
DSU afholdt deres 100 årig jubilæum i Rødovre skøjtehal d. 1. december og selveste Kurt Stille kom til landet. Han blev senere på året udnævnt til Æresmedlem i DSU. Klubben deltog med nogle løbere som kørte baglæns. En disciplin som Danmark har været god til i de gamle dage.
Kurt ville gerne have åbnet sæsonen på Genforenings Pladsen, men der var problemer med frysemaskinerne, så åbningen af sæsonen fandt først sted d. 20. december. Her var der besøg af DSU formanden og vi skød pistolen af. Isen var god fra starten.
Træningen kom i gang og vejret blev kold. Isen forblev rimelig god i store dele af sæsonen, så vi måtte huske folk på at man ikke kan køre fuld skrue hele tiden! Sikkerheden volder stadigvæk problemer.

Der blev kørt de fleste aftener og når vi var en flok blev der sat kegler ud. I år har vi fået lov at sætte kegler ud hver aften mellem 18 og 20. Dette skal vi have annonceret med opslag ved banen.
Mandags maraton blev der ikke meget af, så igen ingen uddeling af maraton pokalen i år. I det hele taget gik det lidt sløjt med begynder og lidt øvede træningen. Der er plads til forbedring.
I den korte sæson fik vi afhold langdistance mesterskaber, DM venter stadigvæk på en forbedring af forholdene. Oliver Sundberg stillede op og vand begge løb.
Hele brutto truppen fra inline fik en trænings tur på isen og samarbejdet mellem rulleskøjte forbundet og Skøjte Unionen blev styrket. Dette resulterede i økonomisk støtte til juniorerne fra DIF. I de forløbne par uger kunne noget af de første resultater af dette ses på isen, i form af en sand rekord regn i Berlin og også i Salt Lake City.
Sidst i sæsonen blev vejret så godt at banen smeltede i solen. Indtil da havde vinteren været så koldt at det var mulig at løbe på søerne. Mange prøvede en hygge tur hos Christian og nogle få kørte Arresø rund. En fantastisk oplevelse, som kan anbefales.
Hans Peter var en tur til Vikingarännet i Sverige som 1 af 2 Danskere. Det kan måske blive til flere i år? Rob havde planlagt en tur til Østrig, men vejret drillede.
I vores skurvogne havde vi besøg af bl. a. Svenskere fra klubben SIK i Malmø. Flere medlemmer af vores klub er også interesseret i denne ”långfart” form for skøjteløb, måske skulle vi gøre lidt mere ved det?

Jeg havde flere skoleklasser på besøg på isen. Vi har rådighed over mange låne skøjter, også hockey og kunst skøjter. Skolelærerne var meget tilfreds, så dette vil vi arbejde videre på i denne sæson.

Eliten havde fremgang på hele linjen. Tidlig på sæsonen kørte Stefan Due Schmidt et nyt Dansk Rekord, det blev starten på en stribe af rekorder, så Oliver Sundberg mister den ene rekord efter den anden. I denne korte nye sæson er det Viktor Hald Thorup som viser de bedste takter. Også Elena Rigas er godt kørende. 

Stefan deltog ved EM i Heerenveen og juniorerne var rund til Junior World Cups, der var også Dansk deltagelse i årets Vikingrace i Heerenveen. Målet i denne sæson er bl.a. deltagelse i OL i Sochi og flere World Cup pladser til Danmark. 
Stefan Due Schmidt var indstillet til årets talentpris i Københavns kommune, han fik den desværre ikke.

Preben Petersen vedlige holder alle statistiker og har virkelig travlt med at følge med.
DSU fik en ny bestyrelse i foråret og HU arbejder nu mere uafhængigt af vores klub, vi håber at dette er med til at skabe bedre vilkår for vores sport.
Skurvognene har igen og utroligt nok, overlevet sommeren og de er på plads. En omgang rengøring og måske nogle reparationer skal der til og så kan vores sæson starte igen! 
